To personbiler kørte omkring 11:15 sammen på Oddesundvej. Læger, redningsmandskab og beredskab fra Thisted ankom kort efter til ulykkesstedet, hvor den ene bil var væltet om på taget som følge af kollisionen. Ifølge indsatslederen gik det hurtigt med at få de to personer i bilen skåret fri, mens oprydningsarbejdet tog noget længere tid, hvorfor vejen først blev åbnet op igen omkring klokken 12:45. Ifølge Midt- og Vestjyllands Politi er ingen af de tilskadekomne i livsfare.

Referat:
Et færdselsuheld på Oddesundvej ved Stagsted spærrede vejen i begge retninger.